Diari Oficial de la Generalitat Valenciana


Sumari del DOGV 3731, del 14-04-2000 (2000/2634)

Notificació de resolució del recurs ordinari número R-199/1999.
---------------------------------------------------------------

### Dades del document

Número de DOGV
:   3731

Data del DOGV
:   14-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2634


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de resolució del recurs ordinari número R-199/1999. [2000/A2634]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifiquem al senyor Ángel L. Carrasco Gifre, partida de la Parreta, parcel·la 48 (12099 Benicàssim), la resolució del recurs ordinari amb el número de referència interna R-199/99.
  
«Resolució
  
Examinat el recurs ordinari formulat pel senyor Juan Enrique Jiménez Barba, en representació de la comunitat de propietaris de l'edifici situat a Almassora, carrer Nou d'Octubre, número 129, contra la resolució del Servei Territorial d'Arquitectura i Habitatge de Castelló, en l'expedient de construcció número 12/1G/0064/95.
  
Antecedents de fet
  
1. El president de la comunitat de propietaris de l'immoble de protecció oficial situat a Almassora, carrer Nou d'Octubre, número 129, va presentar un escrit de denúncia davant del Servei Territorial d'Arquitectura i Habitatge de Castelló contra la mercantil 9 d'Octubre SL, ja que faltaven les connexions de llum i d'aigua i no estaven acabats els habitatges.
  
2. El cap del Servei Territorial va dictar una resolució en la qual acordava el sobreseïment lliure i l'arxiu de totes les actuacions, ja que les deficiències que el van motivar havien sigut esmenades.
  
3. Contra aquesta resolució va interposar un recurs ordinari el senyor Juan Enrique Jiménez Barba, en representació de la comunitat de propietaris de l'edifici situat a Almassora, carrer Nou d'Octubre, número 129, amb les al·legacions que hi consten i que ací es donen per reproduïdes a fi de ser breus.
  
Fonaments de dret
  
1. Aquesta direcció gteneral és competent per a la resolució del present recurs ordinari, tant pel que estableix l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 32/1998, de 31 de març, del Govern Valencià (DOGV núm. 3218 de 6 d'abril).
  
2. El que estableixen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
3. Presenta al·legacions el president de la comunitat de propietaris recurrent en què manifesta la seua disconformitat amb la resolució del Servei Territorial d'Arquitectura i Habitatge, i sol·licita que s'acorde la seua modificació i s'ordene la reobertura de les diligències, ja que considera que no s'ha decidit sobre totes les qüestions plantejades, ja que no fa referència al fet que els subministraments de llum i d'aigua van haver de ser contractats i sufragats pels propietaris, amb les consegüents despeses derivades d'aquesta contractació, sense que, d'altra banda, es faça referència en la denúncia als deficients acabats dels habitatges, com marqueteria, vidres, acabat de portes, canonades, entre d'altres irregularitats.
  
El recurs ha de ser desestimat ja que, a pesar que els propietaris denunciants han hagut d'abonar les despeses de contractació dels subministraments de llum i d'aigua, no és competència de la via administrativa entrar en aquesta qüestió, ni és procedent la incoació d'expedient sancionador atés que ha desaparegut la causa que va originar la denúncia.
  
Quant al deficient acabat dels elements que s'esmenten, marqueteria, vidres, etc., no poden integrar-se dins del concepte de deficiències greus que estableix l'article 6.10 de la Llei 1/1997, de 21 de febrer, de la Generalitat Valenciana, perquè puga tipificar-se com a infracció i en conseqüència s'incoara un expedient sancionador. En aquest sentit, cal tenir en compte el criteri que ha mantingut la jurisprudència del TS en la interpretació que fa de l'article 1591 del Codi Civil sobre defectes de construcció greus, que fa referència a aquells sobreelements importants de l'obra que si no es corregeixen podrien esdevenir en ruïna total de l'immoble (ruïna funcional), així les sentències del TS de 21 de desembre de 1990, 16 de desembre de 1991, 20 d'Octubre de 1994 i 7 de febrer de 1995 entre altres, concepte de gravetat que s'ha de tenir en compte a la hora de valorar les deficiències que s'indiquen i que en el present cas no es considera aplicable perquè ja s'ha exposat. Per la qual cosa la resolució del Servei Territorial d'Arquitectura i Habitatge ha de confirmar-se.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari interposat pel senyor Juan Enrique Jiménez Barba, en representació de la comunitat de propietaris de l'edifici situat a Almassora, carrer Nou d'Octubre número 129, contra la Resolució del Servei Territorial d'Arquitectura i Habitatge de Castelló d'1 de març de 1999, que queda confirmada.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant del Jutjat Contenciós Administratiu de Castelló de la Plana, en el termini de dos mesos, comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga interposar qualsevol altre recurs que considere oportú.
  
València, 29 de juny de 1999.- El director general d'Arquitectura i Habitatge: José Mª García Zarco.»